《犹子中木同余旅食吴门以事先归作诗示之》
明代·何绛

五千里外初为客，一棹还乡秋又深。诸父已伤歧路别，双亲应慰倚闾心。

登临戒慎称贤子，言语温恭是德音。归去家园长物在，梅花依旧满疏林。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。